Държавен вестник, бр. 14, 2013 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  14
§ 17. Член 48 се изменя така: 
„Чл. 48. (1) Централното бюро за съдимост 
събира, съхранява и предоставя информация 
относно гражданството или гражданствата на 
лицата, за които има постановени присъди 
от български съд. 
(2) При постановена присъда от български 
съд срещу гражданин на друга държава член­
ка Централното бюро за съдимост уведомя­
ва веднага след постъпване на бюлетина за 
съдимост централния орган на съответната 
държава членка. 
(3) Алинея 2 се прилага и когато осъдено 
лице е едновременно български гражданин и 
гражданин на друга държава членка. 
(4) Централното бюро за съдимост неза­
бавно предава информация на централния 
орган на друга държава членка по граждан­
ството на лицето за последващо изменение 
или заличаване на данни, съдържащи се в 
регистъра за съдимост.
(5) В случаите на ал. 2 – 4 Централното 
бюро за съдимост изпраща и препис от съот­
ветните присъди или други наложени мерки. 
(6) В случаите на ал. 2 – 5 Централното 
бюро за съдимост може да уведоми централния 
орган на другата държава членка, че инфор­
мацията за присъди и решения, постановени в 
Република България, не може да се използва 
за други цели освен за целите на наказателно 
произвоство.“
§ 18. Член 49 се изменя така:
„Чл. 49. (1) Централното бюро за съдимост 
съхранява цялата информация за български 
граждани, която му е предадена по реда на 
чл. 48, ал. 2 – 4, с цел предоставянето є при 
запитване от централен орган на друга дър­
жава членка. 
(2) В случаите на чл. 48, ал. 4 Централно­
то бюро за съдимост отразява и съхранява 
съответните изменения и заличавания в ин­
формацията за български гражданин. 
(3) За целите на предаването на данни 
на друга държава членка се използва само 
информация, която е актуализирана в съот­
ветствие с ал. 2.“ 
§ 19. Член 50 се изменя така:
„Чл. 50. (1) Искане за информация от регис­
търа за съдимост на друга държава членка за 
целите на наказателното производство срещу 
дадено лице или за други цели се подава чрез 
Централното бюро за съдимост, което отпра­
вя искане към централния орган на другата 
държава членка. 
(2) Физическо лице може да поиска чрез 
Централното бюро за съдимост да му бъде 
издадено свидетелство за съдимост от цен­
трален орган на друга държава членка само 
при условие, че е български гражданин или 
гражданин на другата държава членка, или 
пребивава или е пребивавал в Република 
България или другата държава членка.“
§ 20. Създават се чл. 50а – 50г:
„Чл. 50а. (1) При постъпило искане от 
централен орган на друга държава членка за 
предоставяне на информация от регистъра 
за съдимост за целите на наказателно про­
изводство Централното бюро за съдимост 
предоставя информация относно:
1. присъди и решения, постановени в 
Република България за лица с българско 
гражданство;
2. присъди, постановени в други държави 
членки за лица с българско гражданство, 
които са предадени, съхранявани и вписани 
в регистъра за съдимост;
3. съдебни актове за лица с българско 
гражданство, постановени в трети страни и 
предадени на Централното бюро за съдимост. 
(2) При постъпило искане от централен ор­
ган на друга държава членка за предоставяне 
на информация от регистъра за съдимост за 
цели, различни от наказателно производство, 
Централното бюро за съдимост предоставя 
следната информация при спазване на наци­
оналното законодателство:
1. присъди и решения, постановени в 
Република България за лица с българско 
гражданство, и;
2. съдебни актове за лица с българско 
гражданство, постановени в трети страни и 
предадени на Централното бюро за съдимост. 
(3) В случаите на ал. 2 Централното бюро 
за съдимост предава при спазване на наци­
оналното законодателство и информация, 
съхранявана съгласно чл. 49, ал. 1 и 2. 
(4) В случаите, когато Централното бюро 
за съдимост е било уведомено за забрана за 
използване на предадената информация за 
други цели освен за целите на наказателното 
производство, то уведомява централния орган 
на запитващата държава членка коя държава 
членка е предала информацията. 
(5) При постъпило искане от трета страна 
за предоставяне на информация от регистъра 
за съдимост Централното бюро за съдимост 
може да предостави информация за присъди, 
постановени в други държави членки, при 
спазване на условията в ал. 1 – 4.
(6) В случаите, когато се иска от централния 
орган на друга държава членка информация 
от регистъра за съдимост за гражданин на 
друга държава членка, гражданин на трета 
страна или лице без гражданство, Централ­
ното бюро за съдимост предоставя следната 
информация:
1. за целите на наказателно производ­
ство – цялата налична информация по чл. 40, 
ал. 1;
2. за цели, различни от наказателно про­
изводство – при спазване на националното 
законодателство.